
Da li je zabranjeno milostinju dati bogatima i snažnima koji mogu zaraditi?


* 
* 
* 
* 
* 
* 
* 

 
Da li je zabranjeno milostinju dati bogatima i snažnima koji mogu zaraditi?

Ehu Hurejra, radijallahu anhu, prenosi da je Resulullah, sallallahu alejhi ve sellem, rekao: ‘Milostinja nije dopuštena bogatom ni snažnom zdravom čovjeku. ‘  

Ubejdullah b. Adejj b. el-Hijar pripovijedao je: “Dva čovjeka pripovijedala su mi da su otišla kod Poslanika, sallallahu alejh i ve sellem, i upitala ga u vezi s milostinjom, pa ih je Resulullah, sallallahu alejhi ve sellem, ogledao i vidio da su snažni, te rekao: ‘Ako baš želite, dat ću vam! U milostinji ucdela nemaju bogati ni snažni koji mogu zaraditi … ‘


Propisi u vezi s poglavljem


Prvo, bogatim i snažnim ljudima Zabranjeno je uzimanje milostinje. Kada je o tome riječ, imam El-Begavi zapisao je sljedeće: “U hadisu je dokaz da onome ko je snažan i može zaraditi nije dopušteno uzimanje zekata. Resulullah, sallallahu alejhi ve sellem, u obzir nije uzeo samo snagu, već je uvjetovao da čovjek može i zna zaraditi, tim prije jer ima snažnih, ali nespretnih ljudi koji ne znaju zaraditi, i takvima je dopušteno uzimanje zekata. Ako vladar vidi da snažan čovjek traži ***[zekat](https://pitajucene.com/search/zekat/questions/ "Pretraži pitanja o zekatu")*** i posumnja u njega, upozorit će ga, kao što je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, upozorio spomenutu dvojicu ljudi. Ako onaj koji traži potvrdi da ne može zaraditi, ili kaže da ima djecu kojoj nije dovoljno ono što zaradi, povjerovat će mu i dati mu zekat.”  

A na sljedećoj stranici zapisao je i ovo: “Kada je riječ o tome je li snažnom čovjeku koji može zaraditi dopušteno uzimanje zekata, islamski autoriteti nemaju istovjetan stav. Većina učenjaka smatra da mu nije dopušteno uzeti milostinju, i to je stav imama Šafija i Ishaka, dočim hanefijski pravnici kažu da mu je to dopušteno, ali pod uvjetom da ne posjeduje dvije stotine srebrenjaka.”  

Drugo, Resulullah, sallallahu alejhi ve sellem, izuzeo je pet kategorija bogatih ljudi kojima je dopušteno da uzmu milostinju, rekavši: “Bogatom čovjeku nije dopušteno uzeti zekat osim u siJedećih pet situacija: ukoliko je riječ o borcu na Allahovom putu, čovjeku koji se prezadužio da pomiri zavađene, onome ko otkupi zekat od siromaha, čovjeku kome njegov siromašni komšija pokloni dobiveni zekat i onome ko radi na njegovom ubiranju. ‘.  

Imam El-Begavi veli: “Učenjaci su jednoglasni u mišljenju da nijednom bogatom čovjeku, mimo pet kategorija koje je izuzeo Poslanik, sallallahu alejhi ve sellem, nije dopušteno uzeti zekat.”  

Treće, učenjaci imaju podijeljena mišljenja kada je riječ o tome uz koliki je iznos zabranjeno uzeti zekat. Ispravno je mišljenje da je zekat zabranjeno uzeti onome čovjeku koji posjeduje nisab, odnosno zabranjeno je dati mu zekat. Onome čiji ***[imetak](https://pitajucene.com/search/imetak/questions/ "Pretraži pitanja o imetku")*** nije dostigao iznos nisaba dopušteno je dati zekat, ali ne na njegovo traženje; ako čovjek ima namirnica za jedan dan, nije mu dopušteno tražiti zekat. Između ostalih, ovo je stav sljedećih islamskih autoriteta: imama El-Munzirija, Es-Sananija i Eš-Ševkanija. Ovaj su stav zauzeli usklađujući dokaze koji govore o tom pitanju. 


\_\_\_\_\_\_\_\_\_\_\_\_


Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”


Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


